open-index/open-wikipedia-markdown huggingface dataset:
הירופומי הירנו

**הירופומי הירנו** (ביפנית: **平野 博文**, נולד ב-19 במרץ 1949) הוא פוליטיקאי יפני, שר החינוך, התרבות, הספורט, המדע והטכנולוגיה וחבר בית הנבחרים היפני בדיאט של יפן מטעם המפלגה הדמוקרטית היפנית (DPJ) במחוז הבחירה ה-11 של אוסקה.

הירנו נולד בקצוראגי, ואקאיאמה. הוא החל לעבוד בתאגיד פנסוניק בשנת 1971 לאחר שסיים את לימודיו באוניברסיטת צ'ואו. הוא נבחר לבית הנבחרים לראשונה בשנת 1996 כעצמאי. הוא היה מזכיר הממשלה היפני בממשלת יוקיו הטויאמה.

ב-13 בינואר 2012 מונה לתפקיד שר החינוך, התרבות, הספורט, המדע והטכנולוגיה וכיהן בתפקידה זה עד שבסוף 2012 הוחלף על ידי מקיקו טנאקה.

## קישורים חיצוניים

* 

* דף מידע על אודות הירנו באתר Japan Times. 

קטגוריה:שרי החינוך, התרבות, הספורט, המדע והטכנולוגיה של יפן
קטגוריה:יפנים שנולדו ב-1949
Super Monkey's

**Super Monkey's** או **סופר מאנקיס** (ביפנית: **スーパー・モンキーズ**) היא להקת בנות, שירה וריקודים יפנית שבה החלה הקריירה של נמיאה אמורו ושל כמה מחברי להקת מקס.

## היסטוריה
במקור, הלהקה הייתה בת 15 חברים, הכוללים את הזמרת הראשית של סופר מאנקיס, נמיאה אמורו. שמם שונה לסופר מאנקיס לפני הופעת הבכורה שלהם שהייתה ב-16 בספטמבר 1992.  בריאיון למגזין, גילתה אמורו כי סופר מאנקיס היו אמורים לעשות את בכורתם כקבוצה של חמש נשים ושני גברים. לבסוף ההופעה התקיימה כך שהשתתפו בה רק נשים.

ביום הופעתם הראשונה, ה-16 בספטמבר 1992, סופר מאנקיס הוציאו לראשונה את הסינגל הראשון שלהם "ארצות הברית גיבורה של אהבה/מר ארצות הברית" באולפני אמי מיוזיק יפן. הלהקה הפכה לדמות חיקוי והערצה עבור בני נוער עם חיבה למוזיקת פופ אמריקאית. אחד מהסינגלים שלהם היה להיט שדורג במקום הראשון במצעד הלהיטים היפני החשוב, אוריקון. אנה מקינו, שנחשבה מנהיגתם, עזבה את הקבוצה בחודש דצמבר באותה שנה. היא הוחלפה על ידי רינו נקסון. לפני שמקינו עזבה היא הודיעה כי חברה חדשה תצטרף לקבוצה והיא הייתה צריכה להופיע איתם בפסטיבל השלג של סאפפורו בשנת 1992 אך היא לא הופיעה בשל דלקת התוספתן. נקסון עזבה את הלהקה בלא שביצעה שיר. היא לא הוחלפה בעקבות עזיבתה.

הקבוצה הוציאה לאור הסינגל השני שלהם, "ריקודי זבל" במאי 1993 תחת שם חדש, סופר מאנקיס 4. הסינגל החדש שלהם זכה לפחות הצלחה מקודמו. בעקבות הוצאת הסינגל, קידמה הלהקה את הסינגל בהופעות רבות ובמופעים בNHK, עם פופ ג'אם וכמה זמרי פופ הפונים לקהל צעיר נוספים.

## דיסקוגרפיה
### אלבומים
* ריקודי מסלולים ול.1 (Dance Tracks Vol.1, 1995)
* שירים מקוריים ול.1 (Original Tracks Vol.1, 1996)
### סינגלים
* ארצות הברית גיבורה של אהבה / מר ארצות הברית" (1992)
* ריקוד זבל (1993)
* אהבת מוסקט (1993)
* רכבת גן עדן (1994)
* נסה אותי (תאמין לי) (1995)
* עונת השמש (1995)
* עצור את המוזיקה! (1995)

## קישורים חיצוניים

קטגוריה:להקות פופ
קטגוריה:להקות בנות יפניות
יאיר חזן

**יאיר חזן** (נולד ב-23 במאי 1957) הוא עורך דין ופוליטיקאי ישראלי, שכיהן, לא ברציפות, בקדנציה אחת כראש המועצה המקומית אופקים ובקדנציה אחרת כראש עיריית אופקים.

## קורות חיים
חזן נולד בבאר שבע. למד בבית הספר התיכון מקוה ישראל. שירת בצה"ל כקצין ביחידות שדה, ובמילואים הגיע לדרגת סרן. בוגר תואר ראשון בהנדסה מאוניברסיטת בן-גוריון (1985). 

חזן הוא חבר מרכז מפלגת "הליכוד". ב-1986 החל לעבוד כמפקח הארצי על הקרינה במשרד העבודה והרווחה בירושלים, וב-1987 היה יועצו לענייני ערבים של השר במשרד ראש הממשלה משה ארנס. ב-1989 ניצח בהתמודדות על ראשות עיריית אופקים, וכיהן כראש העיר עד 1993. בתקופה זו שימש גם כחבר הנהלת מכללת ספיר, וחבר דירקטוריון "בנק אוצר השלטון המקומי" וחברת "אפרידר" הממשלתית לבינוי ושיכון. ב-1990 ייסד את "החממה הטכנולוגית" באופקים ושימש כחבר דירקטוריון בה עד 2005.

מ-1993 כיהן כמנכ"ל בחברת "כ.א.מ" לכוח אדם וביטחון, ומ-1994 היה מנכ"ל חברה פרטית שהקים, "ישרא-קאר", לשירותי מימון וייעוץ. בשנים 1997–2000 שימש כחבר דירקטוריון ב"תע"ש" וכחבר במספר ועדות בה. ב-1997 מונה ליו"ר דירקטוריון "בזק זהב אחזקות".

ב-1998 שב להתמודד על ראשות עיריית אופקים וניצח בבחירות. כיהן כראש העיר חמש שנים, במהלך שימש גם כראש פורום ראשי ערי הפיתוח בישראל. היה גם יו"ר האגודה למען הזקן באופקים. במקביל למד לתואר במשפטים במרכז האקדמי למשפט ולעסקים ברמת גן, בשנים 2000–2003. 

לאחר סיום תפקידו כראש עיריית אופקים, עבד כמתמחה במשרד עורכי דין בבאר שבע (2004–2005). במקביל שימש כיו"ר הצוות הבין-משרדי לאיחוד פעילות החברות לדיור ציבורי במשרד האוצר והשיכון. בתקופה זו גם ניסה להתמודד במסגרת הפריימריז בליכוד לקראת הבחירות לכנסת, אך לא הגיע למקום ריאלי ברשימת הליכוד לכנסת. 

ב-2005 מונה ליו"ר דירקטוריון נמל אילת וכיהן בתפקיד זה עד שנת 2013; כיום הוא ממשיך בפעילות פוליטית במפלגת הליכוד ובאופקים.

חזן נשוי ואב לארבעה ילדים.

## קישורים חיצוניים
* יאיר חזן - קורות חיים , באתר "פוליטיקה"
* יאיר חזן, אנחנו תושבי אופקים אשמים במצבה, מאמר דעה בפורטל העיר אופקים, 26 בנובמבר 2009
* 
* עומר כרמון, מבקר המדינה: ליקויים בהתנהלותו של יאיר חזן, באתר "ערב ערב באילת", 26 במאי 2011

## הערות שוליים

קטגוריה:בוגרי בית הספר החקלאי מקוה ישראל
קטגוריה:בוגרי המרכז האקדמי למשפט ולעסקים
קטגוריה:בוגרי אוניברסיטת בן-גוריון בנגב
קטגוריה:דירקטורים ישראלים
קטגוריה:עורכי דין ישראלים
קטגוריה:מנכ"לים ישראלים
קטגוריה:ראשי מועצת אופקים
קטגוריה:ראשי עיריית אופקים
קטגוריה:ראשי רשויות מקומיות מטעם הליכוד
קטגוריה:ישראלים שנולדו ב-1957
סוויז'ן

שמאל|ממוזער|250px|סוויז'ן, מתוך "הדרקון התמונה והשד" של האמפדן דובוסה, לונדון 1886
**סְווֵיְזֶ'ן** (סינית: 燧人, פיניין: suì rén) הוא גיבור תרבות במיתולוגיה הסינית, עליו מסופר שלימד את בני האדם כיצד להבעיר אש וכיצד להשתמש בה לבישול. הוא נחשב לאחד משלושת המלכים שפעלו בשחר ההיסטוריה, עוד לפני זמנם של קיסרים כמו הקיסר הצהוב, יאו ושון. על פי המסורת שלטונו נמשך 110 שנים.

## במקורות הכתובים
סְווֵיְזֶ'ן מופיע בספרים ממגוון אסכולות עוד מתקופת האן וטרום האן:
* **[[קונפוציאניזם]]**: "שׂוּ'ן דְזְה", "מאמרות האדון הנחבא", "מכלול דברי הטעם מן הנמר הלבן", "מאמרות האמצע", "צידוקי המנהגים".
* **[[לגאליזם]]**: "הָאן פֵיי דְזְה", "גְווָאן דְזְה".
* **[[דאואיזם]]**: "ג'ואנג דזה" (הפרקים החיצוניים).
* **ניחוש**: "שלושה קברים עתיקים".
* **[[בלשנות]]**: "שְׁווֹ וֶן גְ'יֵה דְזְה".

הספרים לא רק מציינים את קיומו וחשיבותו של סְווֵיְזֶ'ן, אלא גם מתארים את הטכניקה בה הבעיר אש:

השם או הפועל "קדח בערה" המופיע בציטוט יכול להתייחס למקלות איתם קודחים זה בזה להבערת אש, או לכלי צור להבערת אש.

משמעותם המילולית של הסימניות בשם סְווֵיְזֶ'ן היא "איש בערה".

במקראות הקיסריות של עידן טאיפינג מצוטט מתוך "רשומות איסוף האבידות" סיפור מיתי על סְווֵיְזֶ'ן כמי שמוצא את האש פורצת מחור שעשתה ציפור ב"עץ הבערה" הענק, ולאחר מכן קודח בעץ ובעזרת ענף מוציא את האש.

## הקשר היסטורי
נראה כי מדובר בדמות שהשתייכה לשבט מטריארכלי מתחילת התקופה הנאוליתית שחי באזור עיקול הנהר הצהוב, התקיים מציד, והצליח להבעיר אש באמצעות האבנים בהן הכה את החיות או באמצעות אבנים ממפולות בהרים. הברקה של אדון סְווֵיְזֶ'ן אפשרה לו להמציא את מקלות הבערת האש.

במאמר "ביוגרפיות של שלושת המלכים" של סה-מה ג'ן נטען שסוויז'ן היה המלך שקדם לפֿוּשִׂי.

## הקשר גאוגרפי
מאמינים כי סְווֵיְזֶ'ן גילה את הדלקת האש בשָׁאנְגְצְ'יוֹ, ולכן המקום זכה בכינוי "ארץ תרבות האש". באזור מוצג גם מתחם גן-קבר בן יותר מ-40,000 קמ"ר הקרוי "קבר קיסר הבערה".

## באמנות
איורים של סְווֵיְזֶ'ן מציגים אותו כבעל שלוש עיניים.

## קישורים חיצוניים

## הערות שוליים

קטגוריה:סין: היסטוריה
בית המלמדים

שמאל|ממוזער|250px|לוגו בית המלמדים
**בית המלמדים** הוא מכון לפיתוח מערכות דידקטיות יהודיות מתקדמות, ושמה של עמותה ללא כוונת רווח (מלכ"ר), ששמה לה למטרה להנחיל תורה ודרך ארץ לילדי ישראל באמצעות שימוש בכלים חווייתיים. בעמותה עוסקים בפיתוח שיטות הוראה חווייתיות, כתיבת חומרי למידה, המצאת משחקים, הוצאת ספרים ובניית אתר אינטראקטיבי-חינוכי. את המכון מנהל הרב אהרן פאלק שעסק בחינוך למעלה משלושים שנה.

## תוכניות לימודים וחומרי הוראה
### משניות בשת"ף
לימוד חווייתי של פרקי אבות (שת"ף ר"ת שירה, תנועה, פעלתנות) באמצעות לחנים קליטים למשניות, תנועה דרמה ויצירה.

### ושננתם לבניך
תוכנית טיפוח תקשורת ערכית בין הורים לילדים, הכוללת:
* משחק "ונשמרתם" על זהירות בדרכים,
* משחק "ודברת בם" העוסק במצוות כיבוד אב ואם ובטיפוח יחסים חמים בין הורים וילדיהם גם במצבי קונפליקט, הכולל דף מקורות להלכות כיבוד הורים,
* "הסידור" - משחק רביעיות על תוכן הסידור וקדושתו, על הברכות והתפילות השונות,
* משחק זיכרון "דרכי נעם" בנושא מידות טובות,
* "אני יצאתי ממצרים" - פירוש אישי להגדה של פסח הנכתב בשיתוף עם ההורים,
* "פיקניק ושננתם לבניך" - הוראות ל"הפנינג" משפחתי בחיק הטבע להעצמת הקשר הבין-דורי בין הורים לילדים,
* "אהבת ישראל" - משחק וסיפור חסידי למען טיפוח "אמפתיה" בין הורים וילדיהם.

### אבות לכל הילדים
תוכנית ללימוד מסכת אבות לילדי החינוך הממלכתי, בדגש על תכנים של פלורליזם ואהבת האדם.

## הוצאת הספרים
במסגרת הוצאת הספרים של המכון יצאו לאור ספרים לימוד וספרי קומיקס לילדים:
* "דפתעות לפרשיות השבוע": נושאים מפרשות השבוע, מעובדים לילדים. תורגם לאנגלית, רוסית, צרפתית, איטלקית וגרמנית. יצא לאור בשתי מהדורות.
* "משחגי תורה": משחגי תורה על חודשי ישראל והחגים, המפעילים את הלומד ומקנים לו את חדוות התגלית.
* "הפרחים של דסי": ספר קריאה שמח על נערה שמחה. דסי רבינוביץ' שמחה במיוחד כאשר הצליחה לשמח אנשים עצובים.
* "אורות בשביל הארץ": ציון ואחותו חמדה יוצאים למסע בעקבות תעלומת הספר הנעלם של הרב אברהם יצחק הכהן קוק. החקירה מובילה אותם לסיור ביפו, בכנרת ובירושלים. הם פוגשים אנשים שונים, וגם חברים שמצטרפים לחיפושים. דרך פגישות מרתקות אלו, הם לומדים על דמותו של הרב קוק, ומגלים פרק היסטורי שמאחד את הגוונים השונים שבעם. מאויר בידי עדי דוד.
* "אריה ברחובות ירושלים": הטיול של ציון לירושלים הופך למסע בלתי צפוי בעקבות הרב אריה לוין, רב האסירים, המצורעים, הילדים והעניים. אנשים טובים מספרים לו אודות הרב אריה לוין, וציון מגלה תלמיד חכם שחס על כבודם של אחרים ומוותר על שלו, שממלא את יומו בעשיית חסד מתוך אהבת ישראל. הילד שהחל את המסע פגוע ועצוב, למד לאהוב ולהיות נאהב. מאויר בידי עדי דוד.
* "עקבות בסמטאות צפת": ציון נוסע עם משפחתו לצפת לרגל בר המצוה של דוד, בן דודו. אך שם הדברים מסתבכים. ספר תורה עתיק נעלם... תפילין נעלמות... ציון ודוד במאמציהם לפתור את התעלומה נפגשים עם אנשי החסד של צפת, עם אנשים "פשוטים "הפועלים למען עם ישראל בענוה ובמסירות. הם מתוודעים גם לדמותו של רבי שמעון בר יוחאי איש הסוד, ולומדים מעט על ההיסטוריה רבת התהפוכות של העיר צפת. האם יצליחו ציון ודוד לאתר את ספר התורה ולפתור את תעלומת התפילין לפני העלייה לתורה של דוד? מאויר בידי עדי דוד.
## לקריאה נוספת
* 
* עדי אהרן, הולכת לאורו, אתר מים, אוגוסט 2011
* 
* 
## קישורים חיצוניים
*אתר המכון
*אפיקומן - אתר משחקים לילדים
* 

קטגוריה:ציונות דתית: חינוך
קטגוריה:הוצאות ספרים יהודיות
קטגוריה:משחקי רשת
קטגוריה:אתרי אינטרנט דתיים
קטגוריה:אתרי אינטרנט ישראליים
קטגוריה:ישראל: עמותות
זואי קולדוול

**זואי קולדוול** (באנגלית: ** Zoe Caldwell**; 14 בספטמבר 1933 – 16 בפברואר 2020) הייתה שחקנית אוסטרלית זוכת ארבעה פרסי טוני. התפרסמה כשחקנית קולנוע בסרטו של וודי אלן "שושנת קהיר הסגולה" ובסרט "קרוב להפליא ורועש להחריד". דיבבה בסרט ההנפשה "לילו וסטיץ'" את המושלת הגדולה.

## ביוגרפיה
קולדוול נולדה במלבורן וגדלה ברוור בלוויין, אוסטרליה.
בתם של זואי ואדגר קולדוול.
החלה לשחק בגיל 9 ובגיל 15 עזבה את הלימודים כדי לשדר בתוכנית רדיו לילדים.
הייתה לאחת מחברי הצוות הראשונים של חברת תיאטרון מלבורן.
זכתה בפרס התיאטרון העולמי ובפרס טוני ראשון בקריירה בשנת 1966 על הופעתה במחזהו של טנסי ויליאמס "טרגדיית סלפסטיק".
ב-1968 זכתה בפרס טוני שני על הופעתה המרשימה בתפקיד ג'ין ברודי במחזה "אביבה של מיס ברודי".
ב-1982 הופיעה קולדוול בטרגדיה המיתולוגית "מדיאה" בתפקיד הראשי וזכתה בפרס טוני שלישי לשחקנית הטובה ביותר.
בשנת 1985 השתתפה בסרטו של וודי אלן "שושנת קהיר הסגולה" בתפקיד הרוזנת.
בשנת 1996 זכתה קלדוול בפרס שולחן הזהב ובפעם הרביעית בפרס טוני על תפקידה בתור זמרת האופרה היוונייה מריה קאלאס במחזה "מאסטר קלאס".
ב-2002 שיחקה בדרמה "רק נשיקה" ודיבבה בסרט ההנפשה "לילו וסטיץ'" את המושלת הגדולה, כאשר היא ביצעה את תפקיד זה במדיות נוספות – "סטיץ': הסרט", "לילו וסטיץ': הסדרה", "הבריחה הגדולה של סטיץ'" ו"לירוי וסטיץ'".
ב-2011 השתתפה בעיבוד הקולנועי לספר "קרוב להפליא ורועש להחריד" בתפקיד סבתו של הילד אוסקר שאל.

קיבלה תואר אבירות במסדר האימפריה הבריטית בשנת 1970 על תרומתה לתחום התיאטרון.
הייתה נשואה לבמאי התיאטרון הקנדי המצליח זוכה חמישה פרסי טוני רוברט וייטהאד עד לפטירתו בשנת 2002.
בנם הוא שחקן התיאטרון צ'ארלס וייטהאד.

קולדוול מתה ב-16 בפברואר 2020 בגיל 86 מסיבוכים של מחלת פרקינסון.

## קישורים חיצוניים

## הערות שוליים

קטגוריה:שחקניות קולנוע וטלוויזיה אוסטרליות
קטגוריה:שחקניות תיאטרון אוסטרליות
קטגוריה:זוכי פרס טוני: שחקניות
קטגוריה:קצינים במסדר האימפריה הבריטית
קטגוריה:אישים זוכי פרס דרמה דסק
קטגוריה:מדבבות אוסטרליות
קטגוריה:אוסטרליות שנולדו ב-1933
קטגוריה:אוסטרלים שנולדו ב-1933
קטגוריה:אוסטרליות שנפטרו ב-2020
קטגוריה:אוסטרלים שנפטרו ב-2020
משפט פונסלה-שטיינר

ממוזער|בניית קו מקביל ל-g דרך נקודה כלשהי P, בעזרת סרגל בלבד
בגאומטריה אוקלידית, **משפט פונסלה-שטיינר** על בנייה בסרגל ובמחוגה קובע כי כל הבניות שניתנות לביצוע באמצעות סרגל ומחוגה גם יחד, ניתנות לביצוע גם באמצעות סרגל בלבד, זאת כל עוד נתונים מעגל אחד ומרכזו במישור הסרטוט. 

מכך נובע שאמנם המחוגה מקלה על ביצוע הבניות, אך ברגע שהמעגל הראשון שורטט, היא כבר אינה נדרשת. כל הבניות שאחר כך ניתנות לביצוע בעזרת הסרגל בלבד, אף על פי שלא ניתן לשרטט קשתות של מעגלים בלעדיה. כלומר, ניתן להשתמש במחוגה למטרות אסתטיות, אך אין בה צורך לצורך הבנייה עצמה.

תוצאה זו היא הטובה ביותר האפשרית; אם מרכז המעגל אינו נתון הבניות אינן ניתנות עוד להתבצע באמצעות סרגל בלבד. בנוסף, אין זה הכרחי שהמעגל כולו יהיה נתון, קשת קטנה כלשהי מספיקה.

ז'אן-ויקטור פונסלה (1867–1788) שיער לראשונה תוצאה זו ב-1822, והיא הוכחה בידי יאקוב שטיינר ב-1833.

## רקע
עוד מימי יוון העתיקה, הבניות הגאומטריות בעזרת סרגל ומחוגה היו כלי מרכזי לחקר גאומטריה. משימות כמו חציית זוויות, בניית משולשים שווי צלעות, וחלוקת קטעים ביחס נתון היו נבחנות בכלים אלו בלבד.

במאה ה־10, המתמטיקאי הפרסי **אבו אל־ופאא' בוז'אני** (940–998) העלה רעיון של שימוש במחוגה עם פתיחה קבועה – "מחוגה חלודה" (rusty compass). הרעיון היה שאפשר לבצע רבות מהבניות גם עם מחוגה מוגבלת. בתקופת הרנסאנס אמנים כמו לאונרדו דה וינצ'י ואלברכט דירר עשו שימוש פרקטי בגישות אלו כדי לייצר פרספקטיבות ותבניות מדויקות. 

במאה ה־19, פיתח פונסלה את הרעיון תאורטית (1822) בהשראת **משפט מוהר–מאסקרוני** , שהראה שניתן לבצע כל בנייה גם במחוגה בלבד. פונסלה העלה את ההשערה שגם הסרגל מספיק, אם יש לנו מעגל נתון ומרכזו. עבודתו סללה את הדרך לתחום הגאומטריה הפרויקטיבית. יאקוב שטיינר (1833) היה זה שנתן הוכחה פורמלית מלאה להשערה זו, מה שהפך את המשפט לבסיסי בגאומטריה הקלאסית.

## קישורים חיצוניים
*

קטגוריה:משפטים בגאומטריה
קטגוריה:בנייה בסרגל ובמחוגה
מחניודה

**מחניודה** היא מסעדה הנמצאת ברחוב בית יעקב 10 בירושלים, בצמוד לשוק מחנה יהודה. האוכל במסעדה מבוסס על מטבח ישראלי עכשווי, המקבל השראה מהיצע השוק בהתאם לעונות השנה. המסעדה היא חלק מקבוצת מחניודה שמפעילה מספר מסעדות נוספות בירושלים, טבריה, פריז ולונדון.

## הקמה
המסעדה נפתחה ביולי 2009 על ידי שלושת השפים אסף גרניט, יוסי אלעד ואורי נבון. בספטמבר 2016 השף יוסי אלעד פרש מהשותפות, ומכר את חלקו בקבוצה, שבע שנים אחרי שהקימו יחד את מסעדת מחניודה.
[250px|ממוזער| פולנטה, במסעדת השף מחניודה, נחשבת ל[מנת דגל|מנת הדגל של המסעדה]]
מנות הדגל של המסעדה כוללות סשימי אורי סטייל, שיקשוקית ופולנטה.

ביולי 2010 פתחה קבוצת מחניודה את הבר "יודל'ה", מצידו השני של הרחוב, ושם מוגש אוכל בסגנון מטבח ירושלמי חדש.

בפברואר 2012 היא הוכרזה כמסעדת השנה של אתר וואלה, המסעדה היצירתית ביותר והמסעדה הטובה בירושלים.

ב-2013 זכתה המסעדה בתעודת מצוינות מאתר התיירות TripAdvisor ונכנסה לרשימת 10 המסעדות הטובות במזרח התיכון.

ב-2014 נבחרה מחניודה לאחת מ­-100 המסעדות ששוות "עלייה לרגל" באפריקה ובמזרח התיכון על ידי מגזין Food & Wine.

בנובמבר 2016 זכתה מסעדה מחניודה ב-2 פרסים שונים מטעם טיים אאוט ישראל: המסעדה "הטובה ביותר מחוץ לתל אביב" ו"חביבת הקהל".

## קישורים חיצוניים
* 
* 
* 
* הילה אלפרט, מחנה יהודה בשוק, באתר ישראל היום, 13 באוקטובר 2009
* 
* 
* 
* לין אורמן, מחניודה – הירושלמית הנועזת, באתר סלונה, 7 ביוני 2010
* 
* חגית אברון, פרופסור קרסו ממליץ על מסעדת 'מחניודה' ועל מנת ה-'קראנצ'י קראנצ'י קראנצ'י'..., בראיון בתוכנית "יוצאים מהבית", ברדיו 103FM 9 בדצמבר 2011
* מרתה סטיוארט מצייצת ממסעדת מחניודה, באתר נענע 10, 2 בספטמבר 2011
* 
* 
* First Clean-Meat Dish to Debut in Israeli Eatery in 2018 - כתבה באתר VegNews על האפשרות שמסעדת מחניודה תגיש בשר מתורבת

## הערות שוליים

קטגוריה:ירושלים: בתי קפה ומסעדות
קטגוריה:מחנה יהודה
קטגוריה:שוק מחנה יהודה
קטגוריה:מרכז העיר ירושלים
שמעון גנס

250px|ממוזער|שמאל|גנס שני מימין עם חבורת "מחברות לספרות" בבית הקפה קנקן, ברחוב דיזנגוף 13 בתל אביב, ראשית שנות הארבעים
**שמעון גנס** (**גן**) (כ"ה בכסלו תרס"ח, 1 בדצמבר 1907, וילנה – י"ג באב תשכ"ז, 19 באוגוסט 1967, תל אביב) היה סופר ועיתונאי ישראלי יליד ליטא.

## ביוגרפיה
שמעון גנס נולד בשנת 1907 בעיר וילנה, בן לשמואל וחנה גנס. קיבל חינוך יהודי מסורתי, ולאחר מלחמת העולם הראשונה, בנערותו, עבר לקובנה. שם סיים את לימודיו בסמינר למורים עבריים של "תרבות", והמשיך ללמוד באוניברסיטת קובנה.

בקובנה היה גנס חבר בחבורת המשוררים העבריים "פֶּתַח", שייסדו דו-שבועון ספרותי בשם זה, יחד עם לאה גולדברג, א. ד. שפירא (לימים שפיר), ארי גלזמן (שנספה בשואה), ישראל קפלן ונתן גרינבלאט (לימים גורן).

בשנת 1935 (תרצ"ה), בטרם סיים את לימודיו האקדמיים, עלה גנס לארץ ישראל. אליו התלוותה לאה גולדברג, שלשם קבלת סרטיפיקט נישאה לו נישואים פיקטיביים. לימים הציגה עצמה לאה גולדברג כמה וכמה פעמים כגרושתו.

בארץ המשיך בחבורת "יחדיו" ובכתב העת שלה, "טורים", השתתף בבמות ספרותיות נוספות כמו "כתובים". ואולם, בארץ לא עלה בידו של גנס, שהיה טיפוס נוגה ונחבא אל הכלים, למצוא את מקומו מבחינה ספרותית ולממש את כישוריו.

גנס התפרנס כעיתונאי בעיתונים "הארץ", "על המשמר" ו"האמץ", ובעשר השנים האחרונות לחייו ב"דבר" ו"אומר".
כתב ביקורות קולנוע ותיאטרון ופיליטונים על התרחשויות בשדה התרבות.

בשנת 1940 פרסם ספר סאטירי קצר בשם "היטלר קורא בתנ"ך" (תל אביב: קו מג'ינו, ת"ש).
כן תרגם מרוסית ספר לבני הנעורים מאת טייס חיל האוויר הסובייטי גיבור ברית המועצות גנרל מיכאיל וודופיאנוב (Водопьянов) בשם "טייסי הקוטב" (מרחביה: הקיבוץ הארצי השומר הצעיר, 1942).

במשך ארבע השנים האחרונות לחייו סבל גנס ממחלה ממושכת, ולא היה פעיל כלל. נפטר בתל אביב בגיל 59.
נקבר בבית העלמין הדרום בחולון. עורך העיתון דבר, יהודה גוטהלף, שהיה מקורב לו, ספד לו.

היה נשוי לרקדנית והכוריאוגרפית יורקיה חייבי ואב לנעמי.

## קישורים חיצוניים
* 
* 
* 
* 

## הערות שוליים

קטגוריה:בוגרי תרבות (רשת חינוך)
קטגוריה:סופרים כותבי עברית
קטגוריה:סופרים ישראלים
קטגוריה:עיתונאים ישראלים
קטגוריה:אנשי העלייה החמישית
קטגוריה:חבורת יחדיו
קטגוריה:אישים הקבורים בבית העלמין הדרום
קטגוריה:ישראלים ילידי ליטא
קטגוריה:ישראלים שנולדו ב-1907
קטגוריה:ישראלים שנפטרו ב-1967
הרטמוט בריזניק

**הרטמוט בריזניק** (בגרמנית: **Hartmut Briesenick**; 7 במרץ 1949 - 8 במרץ 2013), היה אתלט עבר מזרח גרמני. הוא בעל מדליית ארד אולימפית, פעמיים ברציפות אלוף אירופה (1971 ו-1974) ו-3 פעמים ברציפות אלוף אירופה באולם (1970, 1971 ו-1972) בהדיפת כדור ברזל.

## ביוגרפיה
בריזניק נולד בלוקנוולדה, ברנדנבורג. הוא התאמן במועדון הספורט של דינמו ברלין, בהדרכתו של וילי קולינג.

באליפות אירופה באתלטיקה באולם שנערכה בבלגרד, לשעבר יוגוסלביה במרץ 1969 זכה בריזניק במדליית כסף בהדיפת כדור ברזל בתוצאה של 19.19 מטר.

באליפות אירופה באתלטיקה באולם שנערכה בווינה, אוסטריה במרץ 1970 זכה בריזניק במדליית זהב בהדיפת כדור ברזל בתוצאה של 20.22 מטר. באוניברסיאדה שנערכה בטורינו, איטליה באוגוסט אותה שנה, הוא זכה במדליית זהב בהדיפת כדור ברזל בתוצאה של 19.97 מטר.

באליפות אירופה באתלטיקה באולם שנערכה בסופיה, בולגריה במרץ 1971 זכה בריזניק במדליית זהב בהדיפת כדור ברזל בתוצאה של 20.19 מטר.

### אלוף אירופה
באליפות אירופה באתלטיקה שנערכה בהלסינקי, פינלנד באוגוסט אותה שנה הוא זכה במדליית זהב בהדיפת כדור ברזל בתוצאה של 21.08 מטר, לפני בן ארצו היינץ יואכים רוטנבורג (20.47 מטר) וולדיסלב קומר מפולין (20.04 מטר).

באליפות אירופה באתלטיקה באולם שנערכה בגרנובל, צרפת במרץ 1972 זכה בריזניק במדליית זהב בהדיפת כדור ברזל בשיא תחרות חדש של 20.67 מטר.

### מדליה אולימפית והישג השנה בעולם
באולימפיאדת מינכן (1972) זכה בריזניק במדליית ארד בהדיפת כדור ברזל בתוצאה של 21.14 מטר, אחרי ולדיסלב קומר שקבע שיא אולימפי חדש של 21.18 מטר וג'ורג' וודס מארצות הברית (21.17 מטר). בתחרות שנערכה בפוטסדאם, אותה שנה הוא קבע את הישג השנה בעולם, 21.54 מטר.

באליפות אירופה באתלטיקה שנערכה ברומא, איטליה 1974 זכה בריזניק במדליית זהב בהדיפת כדור ברזל בתוצאה של 20.50 מטר, לפני ראלף רייכנבאך ממערב גרמניה (20.38 מטר) וג'ף קייפס מבריטניה (20.21 מטר).

בשנת 1978 פרש בריזניק מספורט תחרותי והחל לאמן נוער בקבוצתו.

בשנת 1984 נישא בריזניק לאילונה סלופיאנק, אלופה אולימפית (מוסקבה 1980) ושיאנית העולם בהדיפת כדור ברזל.

## שיאים אישיים
* הדיפת כדור ברזל: 21.67 מטר (1973)

## קישורים חיצוניים

## הערות שוליים

קטגוריה:מדליסטים אולימפיים מזרח גרמנים
קטגוריה:הודפי כדור ברזל מזרח גרמנים
קטגוריה:אתלטים באולימפיאדת מינכן (1972)
קטגוריה:אתלטים אולימפיים מזרח גרמנים
קטגוריה:גרמנים שנולדו ב-1949
קטגוריה:גרמנים שנפטרו ב-2013
ולדיסלב קומר

**ולדיסלב קומר** (בפולנית: **Władysław Komar**; 11 באפריל 1940 - 17 באוגוסט 1998), היה אתלט, שחקן קולנוע ופוליטיקאי פולני. היה אלוף אולימפי בהדיפת כדור ברזל.

## ביוגרפיה
קומר נולד בקובנה. הוא החל את הקריירה שלו באגרוף והיה חבר בנבחרת הנוער של פולין. בשנת 1959 עבר להתאמן באתלטיקה במועדון פולוניה ורשה בהדרכתו של סלאבומיר ז'לנייבסקי. בשנת 1963 קבע בקרב עשר שיא פולין.

באולימפיאדת טוקיו (1964) סיים קומר במקום תשיעי בהדיפת כדור ברזל בתוצאה של 18.20 מטר.

באליפות אירופה באתלטיקה שנערכה בבודפשט, הונגריה 1966 זכה קומר במדליית ארד בהדיפת כדור ברזל בתוצאה של 18.68 מטר, אחרי וילמוש וריו מהונגריה (19.43 מטר) וניקולאי קרסב מברית המועצות (18.82 מטר).

באולימפיאדת מקסיקו סיטי (1968) סיים קומר במקום שישי בהדיפת כדור ברזל בתוצאה של 19.28 מטר.

באליפות אירופה באתלטיקה שנערכה בהלסינקי, פינלנד 1971 זכה קומר במדליית ארד בהדיפת כדור ברזל בתוצאה של 20.04 מטר, אחרי הרטמוט בריזניק (21.08 מטר) והיינץ יואכים רוטנבורג (20.47 מטר) שניהם ממזרח גרמניה.

### אלוף אולימפי
[ממוזער|קברם המשותף של ולדיסלב קומר ו[תדיאוש שלוסרסקי שנהרגו בתאונת דרכים]]
באולימפיאדת מינכן (1972) זכה קומר במדליית זהב בהדיפת כדור ברזל בשיא אולימפי חדש של 21.18 מטר, כבר בהדיפה הראשונה, לפני ג'ורג' וודס מארצות הברית (21.17 מטר) והרטמוט בריזניק (21.14 מטר).

לאחר שפרש מספורט תחרות היה קומר שחקן קולנוע. בין השאר שיחק בסרטו של רומן פולנסקי משנת 1986 הפירטים.

בשנת 1993 התמודד קומר לפרלמנט הפולני במסגרת מפלגת אוהבי הבירה הפולנית אך ללא הצלחה.

ב-17 באוגוסט 1998, נהרג קומר בתאונת דרכים על כביש E65 (רשת הכבישים האירופית) בצפון פולין, יחד עם תדיאוש שלוסרסקי, אף הוא אלוף אולימפי בקפיצה במוט (מונטריאול 1976).

## שיאים אישיים
* הדיפת כדור ברזל: 21.19 מטר (1974)
* הדיפת כדור ברזל (באולם): 20.32 מטר 
* קרב עשר: 6597 נק'

## קישורים חיצוניים

קטגוריה:אתלטים פולנים
קטגוריה:אלופים אולימפיים: הדיפת כדור ברזל (גברים)
קטגוריה:מתחרים בקרב עשר
קטגוריה:שחקני קולנוע וטלוויזיה פולנים
קטגוריה:פוליטיקאים פולנים
קטגוריה:הודפי כדור ברזל פולנים
קטגוריה:אתלטים באולימפיאדת טוקיו (1964)
קטגוריה:אתלטים באולימפיאדת מקסיקו סיטי (1968)
קטגוריה:אתלטים באולימפיאדת מינכן (1972)
קטגוריה:הרוגי תאונות דרכים בפולין
קטגוריה:פולנים שנולדו ב-1940
קטגוריה:פולנים שנפטרו ב-1998
סרי לנקה במשחקים הפאראלימפיים

**[[סרי לנקה]]** השתתפה לראשונה ב באטלנטה (1996), ומאז היא משתתפת במשחקים בקביעות. במשחקי החורף לא נטלה סרי לנקה חלק מעולם.

באטלנטה בשנת 1996, השתתפה סרי לנקה עם ספורטאי אחד (קליקה פטרינה) בענף האתלטיקה קלה.

ב זכתה המדינה במדליה הפאראלימפית הראשונה כשהאתלט פראדיפ סנג'איגה אוגל דנה פתירנהלג (Pradeep Sanjaya Uggl Dena Pathirannehelag) זכה במדליית הארד במרוץ ל-400 מטר (קטגוריה T46) עם תוצאה של 49.28 שניות.

## ראו גם
* סרי לנקה במשחקים האולימפיים
* סרי לנקה במשחקים האולימפיים לנוער

## הערות שוליים

קטגוריה:סרי לנקה: ספורט
קטגוריה:מדינות במשחקים הפאראלימפיים
גביע אסיה בכדורגל 2000

**גביע אסיה בכדורגל 2000** של AFC נערך בלבנון בין ה-12 באוקטובר ל-29 באוקטובר. יפן ניצחה את ערב הסעודית במשחק הגמר שהתקיים בביירות וזכתה בגביע.

## המדינות המשתתפות
בשלב מוקדמות הטורניר לקחו חלק 42 נבחרות, שהתחרו ביניהן בעשרה בתים על הזכות להשתתף בטורניר. נבחרת  העפילה אוטומטית כמארחת, ו העפילה אוטומטית אף היא מתוקף זכייתה בטורניר הקודם.

## אצטדיונים

## שלב הבתים
### בית א'

### בית ב'

### בית ג'

### הנבחרות שסיימו במקום השלישי בשלבי הבתים
בתום השלב הראשון, עלו אל רבע הגמר, בנוסף לקבוצות שסיימו במקום השני בכל בית, גם שתי הקבוצות שהשיגו את התוצאות הטובות ביותר מבין אלו שסיימו במקום השלישי (קוריאה הדרומית וקטר).

## שלבי הנוק-אאוט

## פרסים
### השחקן המצטיין
*  הירושי ננמי

### מלך השערים
*  לי דונג-גוק

### המגן הטוב ביותר
*  ריאוז'ו מוריוקה

### השוער הטוב ביותר
*  ג'יאנג ג'ין

### הנבחרת ההוגנת ביותר
*  ערב הסעודית

קטגוריה:גביעי אסיה בכדורגל
קטגוריה:תחרויות כדורגל ב-2000
קטגוריה:לבנון: ספורט
קטגוריה:2000 בלבנון
מישל שוורל

**מישל אז'ן שוורל** (בצרפתית: **Michel Eugène Chevreul**; 31 באוגוסט 1786 – 9 באפריל 1889) היה כימאי צרפתי שעבודתו עם חומצות שומן הובילו ליישום הנושא בתחומי המדע והאמנות. מזוהה עם גילוי  ויצירת סוג מוקדם של סבון עשוי משומני חיות ומלחים. מחלוצי חקר הגרונטולוגיה. חי עד גיל 102.

## ביוגרפיה
מישל שוורל נולד באנז'ה שבצרפת, שם עבד אביו כפיזיקאי. בגיל 17 נסע לפריז והפך לעוזרו של הכימאי לואי-ניקולה ווקלן במוזיאון הלאומי להיסטוריה של הטבע שבז'רדן דה פלאן. בשנת 1813 מונה לפרופסור לכימיה. לאחר מכן התחיל את מחקרו על ניגודי הצבעים. ב-1826 נהיה חבר האקדמיה הצרפתית למדעים ובאותה השנה נבחר כנציג הזר לחברה המלכותית של לונדון לשיפור הידע במדעי הטבע שעל ידה קיבל מדליית קופלי על הישגיו ב-1857. בשנת 1829 נבחר כנציג הזר לאקדמיה המלכותית השוודית למדעים. ב-1830, שוורל ירש את ווקלן, כפרופסור לכימיה אורגנית במוזיאון הלאומי להיסטוריה של הטבע.

לכבוד אירוע יום הולדתו ה-100 של שוורל נוצקה מדליית זהב במיוחד לכבוד האירוע ב-1886 והאירוע נחגג כאירוע לאומי. שוורל קיבל המון מכתבי שבח מראשי מדינות ומלכים, ביניהם המלכה ויקטוריה. מספר מפגשיו של שוורל עם פליקס נדאר הוקלטו וצולמו בווידאו עם בנו של נדאר, פול, שצילם תמונות; זהו האירוע שהיום ידוע בתור הראיון המצולם הראשון בהיסטוריה.
[שמאל|ממוזער|250px|מישל שוורל, צילום של [נדאר]]

בנוסף הייתה זו מחווה לאדם שחי 100 שנים וחווה את כל המהפכה הצרפתית וזכה לראות את אירוע הפתיחה של מגדל אייפל. שמו של מישל אז'ן שוורל חקוק על מגדל אייפל יחד עם עוד 72 גדולי אומה משכילים צרפתיים.

באופן אירוני, החל שוורל לחקור את השפעות ההזדקנות על גוף האדם זמן קצר לפני מותו ב-9 באפריל 1889 בגיל 102. שוורל זכה להלוויה ציבורית. בשנת 1901 הוצב פסל לזכרו במוזיאון בו הוא עבד והיה קשור אליו כל כך.

## קישורים חיצוניים

* 
* מישל יוג'ין שברול, באתר מוזיאון המדע בירושלים

קטגוריה:חברי האקדמיה המלכותית השוודית למדעים
קטגוריה:כימאים צרפתים
קטגוריה:מדענים צרפתים
קטגוריה:חברי האקדמיה הצרפתית למדעים
קטגוריה:זוכי מדליית קופלי
קטגוריה:צרפתים שהגיעו לגיל מאה
קטגוריה:אישים שהונצחו על מגדל אייפל
קטגוריה:צרפתים חברי האקדמיה האמריקאית לאמנויות ולמדעים
קטגוריה:צרפתים שנולדו ב-1786
קטגוריה:צרפתים שנפטרו ב-1889
רפאל אברהם שלום מזרחי שרעבי

הרב **רפאל אברהם שלום מזרחי דידיע שרעבי** (**הרא"ש**; ה'תקל"ה 1775 – כ"ה בכסלו ה'תקפ"ז, 1827) היה מקובל נודע שכיהן כראש ישיבת המקובלים בית אל בירושלים, לאחר שאביו וסבו מצד אביו שימשו גם הם במשרה זו. נודע בשם ספרו **דברי שלום**.

## ביוגרפיה
נולד בירושלים לרב חזקיהו יצחק שרעבי, בן הרב שלום שרעבי, ולמרת שמחה בת הרב יצחק (הראשון) ב"ר חזקיה יוסף קובו. התפרסם כגאון בתורה בנגלה ובתורת הנסתר וכעושה נפלאות. כן צוין כבעל מידות טובות.

נפטר ביום הראשון של חנוכה ה'תקפ"ז ונקבר ב"חלקת החסידים" בבית הקברות בהר הזיתים.

הרב חיים אברהם גאגין נשא את בתו בנישואיו השניים, ונכדו מנישואים אלו היה הרב שלום משה חי גאגין. תלמידו המובהק הוא הרב ידידיה רפאל אבולעפיה. שניהם היו ראשי "ישיבת המקובלים בית אל" בזה אחר זה כשהרב גאגין כיהן בתפקיד קודם לכן.

## חיבוריו
***דברי שלום** על כרכי "עץ חיים" ו"שמונה שערים" של הרב חיים ויטאל - יצא לאור בדפוס ישראל ב"ק, ירושלים תר"ג עם חלק הדרשות (ראה החיבור הבא) אחריו. בדפוס אג"ן (ושותפו הרב שמואל צוקרמן), ובהגהותיו של רבי נסים עיני ירושלים תרמ"ג יצא לאור בנפרד ללא הדרשות. בהוצאת "דברי שלום", ירושלים תשל"ו יצאו לאור שוב שני החלקים יחדיו אך חלק הדרשות הובא ראשון. החלק על הספר עץ חיים נכלל גם במהדורת "עץ חיים" בהוצאת 'ישיבת המקובלים מהרח"ו' ובעריכת הרב פנחס מוקדסי, שיצא בירושלים תש"ע.
בשנת תשע“ה יצא לאור בירושלים, ספר דברי שלום בהגהה מדוקדקת ומפתחות מפורטות והשוואה בין דפוסים, ראשון, שני, והדפוס החדש, על ידי הרב יצחק יקותיאל, והרב דוד שלום שרעבי, כל חלק הסוד כולל השו“ת.
*"דברי שלום: דרושים" - דרשות קבליות. יצא לאור בנפרד בהוצאת 'מכון אור השמש שע"י אגודת יד הרש"ש' בני ברק, ירושלים תשנ"ג במהדורה מחודשת עם הגהה יסודית. חלק א' במהדורה של יותר מכרך אחד.
*'''דברי שלום''' - על כוונות התפילה שהופיעו במהדורות של סידור הרש"ש של אבי אביו. באחרונה יצא לאור בתוך **רחובות הנהר: נהר שלום: על ס’ כוונות התפילות, המצות ויחודים** (בעריכת הרב פנחס מוקדסי), בהוצאת 'ישיבת המקובלים ע"ש מהרח"ו', ירושלים תש"ע (2009). באתר היברובוקס.
***דרכי שלום: אוצר דינים ומנהגים... שנהגו... רבי שלום דידיע מזרחי שרעבי... והחברייא קדישא דיליה** - יצא לאור כחלק מ**מנהגי האריז"ל: הנקרא פתורא דאבא** שבו אוצר פסקי הלכות לפי הקבלה מקובצים מ"שמונה שערים" של ר' חיים ויטאל לפי מה שקיבל מרבו האר"י. בספר הובאו גם מנהגי הרש"ש (על כריכת הספר מופיע השם 'מנהגי הרש"ש'). יצא לאור בירושלים תרס"ה ובדפוס צילום בתשל"ה.

## לקריאה נוספת
*

## קישורים חיצוניים
* ההמקובל רפאל אברהם שלום מזרחי שרעבי-הרא"ש, באתר MyTzadik
* חכם רפאל אברהם שלום מזרחי, באתר החכם היומי
* כרטיס נפטר: רפאל אברהם שלום מזרחי דידיע שרעבי, באתר הר הזיתים
* שטר שליחות שד"ר - ירושלים, תקע"ה - חתימת המקובל רבי רפאל אברהם שלום מזרחי שרעבי בעל "דברי שלום", נכד הרש"ש, באתר קדם
* 
* 

קטגוריה:ראשי ישיבת המקובלים בית אל
קטגוריה:רבנים ארץ-ישראלים
קטגוריה:מחברי ספרות תורנית
קטגוריה:אנשי היישוב הוותיק ילידי ארץ ישראל
קטגוריה:יהודים הקבורים בהר הזיתים: חלקת הספרדים
קטגוריה:בוגרי ישיבת המקובלים בית אל
קטגוריה:מחברי ספרי קבלה
קטגוריה:נפטרים ב-1827
קטגוריה:אנשי היישוב הוותיק ילידי ארץ ישראל במאה ה-18
קטגוריה:יהודים בארץ ישראל במאה ה-19
קטגוריה:משפחת קובו
ג'וש דאנקן

**ג'וש דאנקן** (באנגלית: **Josh Duncan**; נולד ב-12 במאי 1986 בסינסינטי שבאוהיו) הוא כדורסלן אמריקאי המשחק בעמדת הפאוור פורוורד בקבוצת אולין אדירנה מליגת העל הטורקית בכדורסל.

## קריירה
דאנקן שיחק בנבחרת הכדורסל של אוניברסיטת זייבייר עד שנת 2008. שם העמיד בעונתו האחרונה ממוצעים של כ-13 נק', ולמעלה מ-5 ריבאונדים ואסיסטים למשחק.

דאנקן הגיע לשיאו בטורניר אליפות המכללות בכדורסל בו חתם את קריירת המכללות שלו. רשם 20 נק' ו-16 ריב' במשחק נגד אוניברסיטת ג'ורג'יה, אחר כך קלע שיא קריירה של 26 נק' בניצחון בהארכה על אוניברסיטת וירג'יניה המערבית.

הודח עם הקבוצה במשחק לפני הפיינל פור על ידי UCLA, בה כיכבו קווין לאב, דארן קוליסון וראסל וסטברוק.

החל את הקריירה האירופאית שלו בעונת 2008/09 בקבוצת פו אורטז מהליגה הצרפתית. דאנקן סבל מפציעה והחמיץ חלק גדול מהעונה, אך חזר לקראת סיומה וירד ליגה עם הקבוצה.

בעונה שלאחר מכן עבר לקבוצת לייז' באסקט מהליגה הבלגית (שיחק עם אדריאן בנקס), בה רשם ממוצעים של 10.9 נקודות ו-4.6 ריבאונדים למשחק. הקבוצה סיימה במקום הראשון בעונה הרגילה והגיעה לגמר הפלייאוף, בו הפסידה את האליפות לקבוצת ספירו שרלרואה.

בחודש אוגוסט 2010 חתם בקבוצת מכבי אשדוד, בה הגיע לממוצעים של 16.3 נקודות ו-7.4 ריבאונדים למשחק בעונתו הראשונה בקבוצה.
בעונתו השנייה של במכבי אשדוד העמיד ממוצעים של 17.4 נקודות, 8.6 ריבאונדים ו-2.6 איבודים למשחק.

לקראת עונת 2012/2013 חתם דאנקן בהפועל ירושלים, וב-, חתם בברוז במברג.
ממוזער|דאנקן במדי אשדוד 2010
בקיץ 2015 חתם שוב בהפועל ירושלים ל-2 עונות.

בקיץ 2016 שוחרר מהפועל וחתם באולין אדירנה מהליגה הטורקית השנייה בכדורסל, הוא עזר למועדון לעלות לליגת העל הטורקית בכדורסל בתום עונת 2016/2017. בעונת 2017/2018 עזר למועדון לסיים את העונה הסדירה במקום השביעי שמוביל לליגת האלופות בכדורסל ולפלייאוף בו נכנעו לטופאש בורסה.

## קישורים חיצוניים

## הערות שוליים

קטגוריה:אמריקאים ילידי אוהיו
קטגוריה:סינסינטי: אישים
קטגוריה:כדורסלני פו אורטז
קטגוריה:כדורסלני מכבי אשדוד
קטגוריה:כדורסלני הפועל ירושלים
קטגוריה:כדורסלני ברוזה במברג
קטגוריה:כדורסלני אוניברסיטת זייבייר
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:אוהיו: כדורסלנים
קטגוריה:אמריקאים שנולדו ב-1986
המסדר הוויקטוריאני המלכותי

**המסדר הוויקטוריאני המלכותי** (באנגלית: **Royal Victorian Order**) הוא מסדר אבירות בריטי אשר נוסד על ידי המלכה ויקטוריה ב-21 באפריל 1896 וניתן מאז בדרגותיו השונות, על ידי המונרך הבריטי לפי ראות עיניו, עבור תרומה או שירות משמעותי למונרך הבריטי או למשפחת המלוכה.

חברות במסדר ניתנת כאמור לפי ראות המונרך ללא צורך בהתייעצות או הצדקה מיוחדת. הזכאים לחברות על דרגותיה השונות הם כל נתיני המלכה וחברי ממלכות חבר העמים הבריטי, החל משנת 1936 גם נשים זכאיות לחברות במסדר. הכנסייה הרשמית של המסדר היא החל משנת 1938, קפלת סבוי, אך משום שמספר החברים במסדר גדול מכדי להתכנס בקפלת סבוי, נעשה שימוש גם בקפלת ג'ורג' הקדוש שבטירת וינדזור.

## דרגות המסדר
המסדר מתחלק לחמש דרגות כאשר המונרך הבריטי משמש המונרך וראשו של המסדר, מפקדו העליון (Grand Master) היא החל משנת 2002, הנסיכה אן. מעבר לשני ראשי המסדר האלה, ישנם חמישה תפקידים נוספים במסדר; הנגיד (Chancellor), המזכיר (Secretary), הרשם (Registrar), הכומר (Chaplain) והגנאלוג.
* **אביר / גבירת הצלב הגדול** (Knight/Dame Grand Cross או בראשי תיבות: GCVO): מקנה תואר אבירות (קידומת 'סיר'/'דיים' לשם המלא).
* **אביר מפקד / גבירה מפקדת** (Knight/Dame Commander או בראשי תיבות: KCVO/DCVO): מקנה תואר אבירות.
* **מפקד** (Commander או בראשי תיבות: CVO).
* **לוטננט** (Lieutenant או בראשי תיבות LVO): עד לשנת 1984 דרגה זו נקראה 'חבר מדרגה רביעית'.
* **חבר** (Member או בראשי תיבות MVO): עד ל-1984 נקרא 'חבר מדרגה חמישית'.
* הדרגה הנמוכה ביותר היא מדליה של המסדר (בראשי תיבות RVM).


קובץ:RVO-Star.jpg|אביר/ליידי הצלב הגדול
קובץ:SteR KCVO.jpg|אביר/ליידי מפקד
קובץ:RVO-Star (CVO-LVO).jpg|מפקד ולוטננט
קובץ:RVO-Star (MVO).jpg|חבר


## קישורים חיצוניים

* הסבר על המסדר באתר המלוכה הבריטית
* 

## הערות שוליים

*
הוויקטוריאני המלכותי, המסדר
קטגוריה:אנגליה: סמלים לאומיים
סידני האמפריס

**סידני (ארנסט) האמפריס** (באנגלית: **Sydney (Ernest) Humphreys**; 26 בספטמבר 1926 - 16 בפברואר 2015) היה כנר ומורה קנדי.

סידני האמפריס נולד בצ'יליוואק, סמוך לוונקובר. מוריו לכינור היו גרגורי גארבוביצקי בוואנקובר, קתלין פרלוב בטורונטו, תומאס מתיוס ופרדריק גרינק באקדמיה המלכותית למוזיקה בלונדון וג'ורג'ה אנסקו בפריז.

האמפריס עשה לו שם הן כנגן ראשי וסולן עם תזמורות שונות והן כחבר בהרכבים קאמריים. בשנים 1952 עד 1970 עמד בראש רביעיית אאוליאן הלונדונית במסעות הקונצרטיים שלה מחוץ לאנגליה, בהקלטות ובשידורי רדיו. בשנים 1954-65 היה חבר בשלישיית סנטה צ'צ'יליה וכנר ראשי בתזמורת פסטיבל באך בניצוחו של יהודי מנוחין, וכן הופיע כסולן עם כמה מתזמורות רשות השידור הבריטית. בין 1972 ל-1976 היה כנר ראשי בתזמורות שונות בבריטניה ובקנדה וכן עמד בראש מחלקת כלי הקשת בקונסרבטוריון של ויקטוריה בקנדה, משרה בה החזיק בשנים 1970-72 ושוב מ-1975 עד לפרישתו ב-2001. בשנים 1979-87 היה כנר ראשון ברביעיית המיתרים פרסל.  

נפטר ב-16 בפברואר 2015.

## קישורים חיצוניים
* סידני האמפריס באנציקלופדיה קנדית

קטגוריה:כנרים
קטגוריה:מורים למוזיקה
קטגוריה:קנדים שנולדו ב-1926
קטגוריה:קנדים שנפטרו ב-2015
מדליית ההגנה

**מדליית ההגנה** עשוי להתייחס למספר מדליות בעלות שם דומה הניתנות במדינות שונות;

קטגוריה:פירושונים
גדעון בר לב

**גדעון בר-לב (בריל)** (נולד בתל אביב ב-1944), הוא רואה חשבון ישראלי, כיהן כמנכ"ל משרד הפנים בשנים 2003–2005 ובראש הוועדה הקרואה בעיר ערד.

## ביוגרפיה
בוגר בית הספר היסודי תל נורדאו וגימנסיה גאולה בתל אביב. שירת בצה"ל בשנים 1962–1965, סיים שירות מילואים בשנת 1995 בדרגת רס"ן.

בוגר תואר ראשון בכלכלה ובחשבונאות מאוניברסיטת תל אביב (1970) ומוסמך במנהל עסקים, התמחות מימון, מהאוניברסיטה העברית בירושלים (1972).

היה ממקימי התנועה הדמוקרטית לשינוי ושימש גזבר התנועה וחבר המועצה הראשונה. משנת 1978 עסק בראיית חשבון כשותף במשרד בר-לב, מררי, גבע ושות', בשנים 1987–1992 שימש יועץ לצוות ההקמה של רשות הדואר ורואה חשבון של הרשות. שימש מנכ"ל חברת 'מרגד' לשירותים פיננסיים לרשויות מקומיות.

ב-2003 מונה למנכ"ל משרד הפנים, בזמן כהונתו של אברהם פורז. בתקופה זו ריכז וניהל את תוכניות ההבראה של כ-156 רשויות מקומיות, בהיקף של כארבעה מיליארד ש"ח. כמו כן בשנים אלה, כיהן כיו"ר המועצה הארצית לתכנון ובנייה וכיו"ר הוועדה לתשתיות לאומיות. בהמשך מונה על ידי הממשלה לעמוד בראש ועדת ההיגוי הממשלתית לעניין בטיחות מבנים. סיים את תפקידיו אלו בשנת 2005.

באוקטובר 2007 מונה לתפקיד ראש עיריית ערד על ידי שר הפנים מאיר שטרית, כראש ועדה קרואה בעיר, זאת בעקבות פיזור מועצת העיר וראש העירייה הנבחרים. בתפקיד זה הביא את העירייה לאיזון תקציבי, קידם את פרויקט הרחבה ושדרוג כביש 31, מצומת שוקת עד העיר ערד, בתקציב של כ-750 מיליון ש"ח. סיים את תפקידו לאחר קיום בחירות במאי 2010.

## קישורים חיצוניים
* 
* 
* ראש העיר ערד גדעון בר- לב החל את תפקידו
* 

קטגוריה:בוגרי בית הספר תל נורדאו
קטגוריה:בוגרי גימנסיה גאולה
קטגוריה:בוגרי אוניברסיטת תל אביב
קטגוריה:מנכ"לי משרד הפנים
קטגוריה:ראשי ועדות קרואות
קטגוריה:ראשי עיריית ערד
קטגוריה:ישראלים שנולדו ב-1944
מבקש אמונה

[שמאל|ממוזער|250px|שער הדפוס הראשון של "מבקש אמונה" בדפוס [בית היתומים דיסקין, ירושלים 1944]]

**מבקש אמונה** הוא חיבורו של הרב אהרן ראטה, מייסד חבורת שומר אמונים. הספר עוסק בענייני אמונה, ביטחון, פרישות ותפילה. מהדורת הספר הראשונה נדפסה בדפוס בית היתומים דיסקין, ירושלים בשנת ה'תש"ד ומאז נדפס בלמעלה מעשר מהדורות נוספות. 

שמו של הספר לקוח מספר ירמיה, פרק ה', פסוק א': " 

## תוכן הספר

הספר כולל קיצור של ספר שומר אמונים העוסק בענייני ביטחון ואמונה, בהשגחה פרטית ובעניית אמן. בנוסף לכך נכללים בו נושאים כמו אהבה לקדוש ברוך הוא וקבלת עול מלכות שמים. זהו ספרו היחידי של הרב ראטה הפונה ליהודים שאמונתם באלוהים חיים נחלשה, כלומר מי שביטחונם אינו תלוי רק באלוהים. 

## מהדורות
* ירושלים: דפוס בית היתומים דיסקין, ה'תש"ד
* ניו יורק: אליהו הכהן שטיינבערגער, ה'תש"ט, 1949
* ירושלים ה'תשל"ב, 1972
* ירושלים: א. שטיינבערגער, ה'תשמ"ה, 1985 (הנ"ל, גם בתוך "שלשה ספרים נפתחים")
* ירושלים: א. שטיינבערגער, ה'תש"נ, 1990 (הנ"ל, גם בתוך "שלשה ספרים נפתחים")
* ירושלים ה'תשנ"ה, 1995
* ירושלים ה'תשס"ג, 2003

## קישורים חיצוניים
*

קטגוריה:ספרי אהרן ראטה
מדליית ההגנה (בריטניה)

**מדליית ההגנה** (באנגלית: **Defence Medal** או בראשי תיבות: **DM**) הייתה מדליית מערכה בריטית אשר ניתנה לחברי הכוחות המזוינים של בריטניה וחבר העמים הבריטי בנוסף לאזרחים במקרים מסוימים, עבור תקופת שירות במהלך מלחמת העולם השנייה. ייחודה של מדליית ההגנה, שלא כמו המקבילה שלה; מדליית המלחמה, היא שהיא ניתנה בנוסף למשרתים בכוחות המזוינים גם לאזרחים מתחומי שירות שונים אשר תמכו במאמץ המלחמתי בממלכה המאוחדת ומעבר לים.

## זכאות
הזכאות למדליית ההגנה התפרסה על מגוון רב של תחומי שירות ותפקידים שונים, כמו גם לתקופות שירות שונות כתלות בקרבה להפגזות האויב. ככלל בסיס, זכאות למדליה ניתנה לכל מי ששירת במספר תחומים ותפקידים מוגדר, במשך לפחות פרק זמן מוגדר בין ספטמבר 1939 למאי 1945. עבור שירות בממלכה המאוחדת, פרק הזמן המינימלי היה 1,080 ימים (כשלוש שנים), עבור שירות מעבר לים אך לא אל מול פני האויב פרק הזמן היה 360 ימים ובמצב בו השירות היה נתון להפגזות האויב מהאוויר, פרק הזמן המינימלי היה יורד ל-180 ימים.

תחומי השירות אשר הוגדרו כזכאים למדליה התפרסו על שלל תפקידים אזרחיים, ביניהם גופי התנדבות שונים, גופי הצלב האדום, גופי התנדבות והגנה אזרחיים, גופי סיעוד שונים, כוחות המשטרה, כוחות מילואים אזרחיים, כוחות כיבוי אש ושלל תפקידים תומכים, התנדבותיים ואזרחיים אחרים.

## תיאור
המדליה מורכבת מדיסק עשוי כסף בקוטר 36 מ"מ. בחלקה הקדמי מוצבת דמותו של המלך ג'ורג' השישי שמלך בתקופת המלחמה, בטבעת סביבו נכתב בראשי תיבות תוארו המלכותי המלא; 'GEORGIVS VI D:G:BR:OMN:REX F:D:IND:IMP' (ג'ורג' השישי, בחסד אלוהים, מלך כל הבריטים, מגן האמונה, קיסר הודו).

מצידה השני של המדליה, מתואר הכתר המלכותי מונח על גדם של עץ אלון אשר צומח על אי סמלי, כשלצידיו אריה ולביאה. מעל מצוינות השנים 1939 ו-1945 (שנות המלחמה) ומתחת מצוינת שמה של המדליה 'THE DEFENCE MEDAL' בשתי שורות נפרדות.

המדליה תלויה מסרט המורכב מפס כתום שבשני צדדיו פסים ירוקים, אשר במרכזם פס שחור דק. הפס הכתום במרכז מסמל את ההתקפות וההפגזות על הנוף הירוק והיפה של בריטניה (הפסים הירוקים בצדדים), כאשר הפסים השחורים מסמלים את ההחשכות של תקופת המלחמה. תצורה זו נהוגה גם באות העיטור (גרסה מוקטנת של העיטור אשר נענדת לא באירועים פורמליים).

## קישורים חיצוניים

* תיאור העיטור והזכאות לו, באתר משרד הביטחון הבריטי 
* תיאור העיטור ותמונות, באתר North East Medals 
* הסבר על העיטור והזכאות לו, באתר 'וורלד וור 2 אוורדס'  

ההגנה
קטגוריה:מלחמת העולם השנייה: אותות ועיטורים
אלכסנדרה פיבוברובה

**אלכסנדרה "סאשה" איגורייבנה פיבוברובה** (ברוסית: **Александра "Саша" Игoрeвнa Пивоварова**; נולדה ב-21 בינואר 1985) היא דוגמנית-על רוסייה,  היחידה עד כה שהשתתפה ב-6 עונות רצופות של בית האופנה האיטלקי פראדה.

## ביוגרפיה
פיבוברובה נולדה במוסקבה, למשפחה עם ארבעה ילדים. לאחר סיום לימודיה התיכוניים, היא התקבלה לאוניברסיטה הממשלתית למדעי הרוח של רוסיה (РГГУ) לפקולטה לתולדות האמנות. שם הכירה את הצלם איגור וישניאקוב, כעת בעלה.

פיבוברובה לא חשבה על קריירת דוגמנות עד שחברה, וישניאקוב, צילם אותה ב-2005 והעביר את התמונות לסניף הראשי של סוכנות הדוגמנות הבינלאומית "IMG Models" הממוקם בארצות הברית. לאחר שבועיים, היא פתחה את תצוגת האופנה של בית האופנה פראדה במילאנו.

במאי 2007, דגמנה פיבוברובה יחד עם עמיתותיה על השער של ווג האמריקאי. ב-2008 מגזין האופנה "מארי קלייר" הגדיר אותה כדוגמנית השנה וקרל לגרפלד הזמין אותה לפתוח ולסגור את תצוגת אופנה של שאנל. אותה השנה, פתחה פיבוברובה תצוגות אופנה של "Rodarte", "Rag&Bone" ו-"Pringle of Scotland". ב-2009 השתתפה פיבוברובה בתצוגות אופנה של אלי סעב, שאנל, כריסטיאן דיור ו-ולנטינו. נוסף לכך, מגזין "Vogue Paris" הכניס אותה לרשימת 30 הדוגמניות הטובות ביותר של שנות ה-2000. ב-2011 הוציאה פיבוברובה עבור רשת ביגוד אמריקאית גאפ, פיג'מות שעליהן הודפסו דמויות וצורות שצוירו על ידיה. על פי נתוני האתר Models.com האמריקאי, היא מדורגת במקום הרביעי ב-"Top 50 Women" לשנת 2012.

## סרטים
* 2011: In Time (קלרה)

## קישורים חיצוניים

* סאשה פיבוברובה, באתר FMD
* סאשה פיבוברובה, באתר Style.com

## הערות שוליים

  
קטגוריה:דוגמניות רוסיות
קטגוריה:בוגרי אוניברסיטאות ומכללות ברוסיה
קטגוריה:מהגרות מרוסיה לארצות הברית
קטגוריה:רוסיות שנולדו ב-1985
קטגוריה:רוסים שנולדו ב-1985
לודוויק דאנייק

ממוזער|333x333 פיקסלים|קברו של לודוויג דאנייק
**לודוויק דאנייק** (בצ'כית: **Ludvík Daněk**; 6 בינואר 1937 - 15 בנובמבר 1998) היה אתלט צ'כוסלובקי. אלוף אולימפי (מינכן 1972), בעל 3 מדליות מ-3 אולימפיאדות, אלוף אירופה ושיאן עולם בזריקת דיסקוס.

## ביוגרפיה
דאנייק נולד בבלנסקו, שבאזור דרום מורבייה. אביו החולה נפטר 16 ימים לאחר הולדתו. על אף שסבל מבעיות רפואיות ומכאבי גב קשים לאורך הקריירה הספורטיבית שלו הוא הצליח להתקדם ובתחרות שנערכה בוישקוב ב-10 במאי 1964 קבע בזריקת דיסקוס שיא אירופה חדש של 62.45 מטר.

### שיאן עולם
בתחרות שנערכה בטורנוב, שבצפון צ'כיה ב-2 באוגוסט, בשנת 1964 קבע דאנייק בזריקת דיסקוס שיא עולם חדש של 64.55 מטר, שיפור לשיא בן ה-99 ימים של אל ארטר מארצות הברית (62.94 מטר). חודשיים לאחר מכן, באולימפיאדת טוקיו (1964) זכה דאנייק במדליית כסף בזריקת דיסקוס בתוצאה של 60.52 מטר, אחרי ארטר שקבע שיא אולימפי חדש של 61.00 מטר ולפני דייב וייל מארצות הברית (59.49 מטר).

בתחרות שנערכה בסוקולוב  שבצ'כיה ב-12 באוקטובר 1965 שיפר דאנייק את שיאו העולמי והעמיד אותו על תוצאה של 65.22 מטר. שיא זה החזיק מעמד עד 25 במאי 1968 שבו ג'יי סילבסטר מארצות הברית שיפר אותו במודסטו, קליפורניה והעמיד אותו על תוצאה של 66.54 מטר. 

באליפות אירופה באתלטיקה שנערכה בבודפשט, הונגריה בשנת 1966 סיים דאנייק במקום חמישי בזריקת דיסקוס בתוצאה של 56.24 מטר.

באולימפיאדת מקסיקו סיטי (1968) זכה דאנייק במדליית ארד בזריקת דיסקוס בתוצאה של 62.92 מטר, אחרי אל ארטר שקבע שיא אולימפי חדש של 64.78 מטר ולותר מילדה ממזרח גרמניה (63.08 מטר).

באליפות אירופה באתלטיקה שנערכה באתונה, יוון בשנת 1969 סיים דאנייק במקום רביעי בזריקת דיסקוס בתוצאה של 59.30 מטר.

באליפות אירופה באתלטיקה שנערכה בהלסינקי, פינלנד בשנת 1971 זכה דאנייק במדליית זהב בזריקת דיסקוס בתוצאה של 63.90 מטר, לפני לותר מילדה (61.62 מטר) וגזה פייר מהונגריה (61.54 מטר).

### אלוף אולימפי
באולימפיאדת מינכן (1972) זכה דאנייק במדליית זהב בזריקת דיסקוס בתוצאה של 64.40 מטר, לפני ג'יי סילבסטר (63.50 מטר) ושיאן העולם ריקי ברוש משוודיה (63.40 מטר).

באליפות אירופה באתלטיקה שנערכה ברומא, איטליה בשנת 1974 זכה דאנייק במדליית כסף בזריקת דיסקוס בתוצאה של 62.76 מטר, אחרי פנטי קמה מפינלנד (63.62 מטר) ולפני ריקי ברוש (62.00 מטר).

באולימפיאדת מונטריאול (1976) סיים במקום תשיעי בתוצאה של 61.28 מטר.

לאחר שפרש מספורט תחרותי נבחר דאנייק לסגן נשיא איגוד האתלטיקה הצ'כוסלובקי.

ב-15 בנובמבר 1998 נפטר דאנייק בהוטיסקו-סולנץ שבאזור זלין.

## שיאים אישיים
*זריקת דיסקוס: 67.18 מטר (1974)

## קישורים חיצוניים

* לודוויק דאנייק 

קטגוריה:אלופים אולימפיים: זריקת דיסקוס (גברים)
קטגוריה:נושאי דגל צ'כוסלובקיה באולימפיאדה
קטגוריה:אתלטים באולימפיאדת טוקיו (1964)
קטגוריה:אתלטים באולימפיאדת מקסיקו סיטי (1968)
קטגוריה:אתלטים באולימפיאדת מינכן (1972)
קטגוריה:אתלטים באולימפיאדת מונטריאול (1976)
קטגוריה:שיאני עולם צ'כוסלובקים: אתלטיקה
קטגוריה:צ'כוסלובקים שנולדו ב-1937
קטגוריה:נפטרים ב-1998
יורגן שולט

**יורגן שולט** (בגרמנית: **Jürgen Schult**; נולד ב-11 במאי 1960) הוא אתלט עבר גרמני. הוא אלוף אולימפי (סיאול 1988), סגן אלוף אולימפי (ברצלונה 1992), אלוף עולם (רומא 1987), אלוף אירופה (ספליט 1990) ושיאן עולם בעבר במשך 38 שנים (1986–2024) בזריקת דיסקוס.

## ביוגרפיה
שולט נולד בסקסוניה התחתונה, ובשנת 1979, בהיותו בן 19, זכה באליפות אירופה לנוער כשזרק למרחק של 57.22 מטר. באליפות העולם הראשונה באתלטיקה, שנערכה בהלסינקי בשנת 1983 סיים שולט במקום חמישי בזריקת דיסקוס בתוצאה של 64.92 מטר.

את אולימפיאדת לוס אנג'לס (1984) החמיץ שולט בשל החרם שהנהיגו מדינות הגוש המזרחי על המשחקים האולימפיים שהתקיימו בארצות הברית, ובתחרות שנערכה בברלין באותה השנה שיפר את שיאו האישי עם תוצאה של 68.82 מטר.

### שיאן עולם
בשנת 1986 בתחרות שנערכה בנויברנדנבורג קבע שולט שיא עולם חדש בתוצאה של 74.08 מטר. שיא זה, שנשבר ב-2024, היה מאז אוגוסט 2011 שיא העולם באתלטיקה לגברים שהחזיק מעמד הזמן הרב ביותר, כשעקף הזמן בו החזיק שיאו של ג'סי אוונס בקפיצה לרוחק.

### אלוף עולם
באליפות העולם באתלטיקה שנערכה ברומא בשנת 1987 זכה שולט במדליית זהב בשיא אליפות חדש של 68.74 מטר, כשהוא מקדים את ג'ון פאוול האמריקאי ולואיס דליס הקובני.

### אלוף אולימפי
באולימפיאדת סיאול (1988) זכה במדליית זהב בשיא אולימפי חדש של 68.82 מטר. לפני רומאס אוברטאס הסובייטי ורולף דנברג המערב גרמני. באליפות אירופה באתלטיקה שנערכה בספליט בשנת 1990 הוא זכה במדליית זהב בזריקת דיסקוס בתוצאה של 64.58 מטר.

אל אולימפיאדת ברצלונה (1992) הגיע שולט כחלק מהמשלחת הגרמנית, לאחר איחודן של גרמניה המזרחית והמערבית. הוא זכה במדליית כסף בזריקת דיסקוס בתוצאה של 64.94 מטר אחרי אוברטאס מליטא, שהתחרתה לראשונה מאז קיבלה עצמאות.

שולט המשיך וזכה בשתי מדליות כסף ובמדליית ארד אחת באליפות העולם באתלטיקה ובמדליית כסף אחת וארד אחת באליפות אירופה באתלטיקה. באולימפיאדת אטלנטה (1996) סיים במקום שישי ובאולימפיאדת סידני (2000) סיים במקום שמיני בטרם פרש מתחרות מקצוענית.

## קישורים חיצוניים

## הערות שוליים

קטגוריה:זורקי דיסקוס גרמנים
קטגוריה:אלופי עולם באתלטיקה
קטגוריה:אלופים אולימפיים: זריקת דיסקוס (גברים)
קטגוריה:אתלטים באולימפיאדת סיאול (1988)
קטגוריה:אתלטים באולימפיאדת ברצלונה (1992)
קטגוריה:אתלטים באולימפיאדת אטלנטה (1996)
קטגוריה:אתלטים באולימפיאדת סידני (2000)
קטגוריה:אלופים אולימפיים מזרח גרמנים: אתלטיקה
קטגוריה:שיאני עולם גרמנים: אתלטיקה
קטגוריה:גרמנים שנולדו ב-1960
דו"ח יגר

שמאל|ממוזער|250px|צילום העמוד האחרון של הדו"ח
**דו"ח יגר** היה דין-וחשבון שחובר על ידי אס אס–שטנדרטפיהרר קרל יגר, מפקדה של איינזצקומנדו 3, אחת מיחידות המשנה של האיינזצגרופן – עוצבות המבצע הגרמניות שהופקדו על רצח היהודים במזרח אירופה בראשית הפלישה לברית המועצות ב-1941. יגר, שיחידתו הייתה כפופה לאיינזצגרופה A, חיבר את הדו"ח ב-1 בדצמבר 1941. הוא מונה את פעולות הרצח של היחידה בליטא מה-2 ביולי ועד סוף חודש נובמבר 1941 וכן את פעולות הרצח של שתי יחידות משנה שלה בלטביה ובמינסק שבבלארוס. הוא מהווה את התיעוד המפורט ביותר שבנמצא אודות פעולת הרצח של יחידת איינזצקומנדו.

הדו"ח, הכתוב גרמנית, משתרע על פני שישה עמודים. ביחס לכל פעולה בו פורטו מועד עריכתה ומקומו ומספר הקרבנות שנרצחו במהלכה, תוך הבחנה ביניהם – גברים יהודים, נשים יהודיות, ילדים יהודים, קומוניסטים רוסים וקומוניסטים ליטאים. בסך הכל נמנו בדו"ח 85 ימי פעולה וכן 12 תקופות פעולה נוספות.

הדו"ח מתעד את רציחתם של 137,346 אנשים, מהם 124,711 שנרצחו בליטא (4,000 מהם נרצחו לפני תחילת פעולת היחידה של יגר), 9,585 שנרצחו בלטביה ו-3,050 שנרצחו במינסק. רוב הקרבנות היו יהודים, ומרביתם נרצחו בחודשים אוגוסט, ספטמבר ואוקטובר.

הדו"ח מציין כי המרחק הממוצע בין מקומות האיסוף של הקרבנות לבין המקומות שבהם נרצחו ונקברו היה 4 עד 5 קילומטרים.

בסיום הדו"ח כתב יגר כי המטרה של "פתרון הבעיה היהודית בליטא" הושגה. הוא ציין כי מצויים בליטא יהודים ויהודיות המועסקים בעבודת כפייה וכי עבודתם היא חיונית. הוא המליץ להתחיל לאלתר בעיקור הגברים היהודים על מנת למנוע רבייה, והוסיף שאם למרות זאת תהרה אחת הנשים היהודיות, היא תומת.

הדו"ח נוצר בחמישה עותקים, אך רק אחד מהם שרד כיום ומוחזק בארכיון המרכזי של ליטא בעיר וילנה. 

## קישורים חיצוניים

*תרגום לאנגלית של הדו"ח

קטגוריה:השואה: מסמכים ותיעוד
קטגוריה:שואת יהודי ליטא
קטגוריה:שואת יהודי לטביה
קטגוריה:שואת יהודי בלארוס
קטגוריה:איינזצגרופן
קטגוריה:מלחמת העולם השנייה: 1941
קטגוריה:זיכרון שואת יהודי ליטא
קטגוריה:זיכרון שואת יהודי ברית המועצות
אלומית ישי

**אלומית ישי** היא מדענית ישראלית, פרופסור לחקר המוח ומדענית במכונים הלאומיים לבריאות של ארצות הברית.

## ביוגרפיה
אלומית ישי נולדה בירושלים ולמדה בתיכון ליד האוניברסיטה. בשנת 1990 סיימה תואר ראשון בביולוגיה ופילוסופיה באוניברסיטה העברית בירושלים, בשנת 1992 סיימה בהצטיינות תואר שני בביוטכנולוגיה באוניברסיטה העברית בירושלים, ובשנת 1996 סיימה בהצטיינות דוקטורט בנוירוביולוגיה במכון ויצמן למדע.

ביולי 1996 נסעה ד"ר ישי לפוסט-דוקטורט במעבדה למוח וקוגניציה במכונים הלאומיים לבריאות בארצות הברית, שם חקרה באמצעות fMRI כיצד מיוצגים פרצופים ואובייקטים במוח האדם וכיצד מידע ראייתי נשלף מהזיכרון. בשנת 2004 עברה לבית הספר לרפואה של אוניברסיטת ציריך, שווייץ, שם המשיכה לחקור את המנגנונים העצביים המתווכים עיבוד מידע ראייתי (כגון פרצופים ויצירות אמנות) במוח האדם. בשנים 2014–2017 ניהלה את התוכנית למדעי הקוגניציה ומיפוי מוח האדם בקרן הלאומית למדע של ארצות הברית. היא פרופסור אורחת באוניברסיטת ג'ורג'טאון שבוושינגטון ומדענית במכונים הלאומיים לבריאות של ארצות הברית.

פרופ' ישי עוסקת בתחום מיפוי מוח האדם, ומאמריה פורסמו בכתבי עת מדעיים מובילים כגון Science ו-Neuron. פרופ' ישי מכהנת כחברת מערכת במספר רב של כתבי עת מדעיים ופעילה בארגונים מדעיים בינלאומיים. היא זכתה בפרסי הצטיינות רבים על מחקריה המדעיים, בהם פרס המדען הצעיר של החברה הבינלאומית למדעי הקוגניציה, אותו קיבלה בשנת 2006. בשנת 2008 נבחרה לאחת מ-25 המדענים המובילים בשווייץ על ידי הקרן המדעית הלאומית השווייצרית, והטלוויזיה הממלכתית הפיקה ושידרה סרט בשם "Looking into the Brain" על עבודתה.

בקיץ 2007 החלה לכתוב בלוג על מוח האדם שנקרא "נפלאות התבונה", בשנת 2008 החלה לכתוב טור מדעי באתר ynet, ובספטמבר 2013 התחילה לכתוב בלוג שנקרא ״מותר האדם״ באתר האינטרנט של "הארץ".

## קישורים חיצוניים
* 

* האתר של אלומית ישי באוניברסיטת ציריך
* האתר של אלומית ישי באוניברסיטת ג׳ורג׳טאון

## הערות שוליים

קטגוריה:בוגרות התיכון ליד האוניברסיטה
קטגוריה:בוגרי התיכון ליד האוניברסיטה
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:בעלות תואר דוקטור ממכון ויצמן למדע
קטגוריה:בעלי תואר דוקטור ממכון ויצמן למדע
קטגוריה:סגל אוניברסיטת ציריך
קטגוריה:מדעניות מוח ישראליות
קטגוריה:מדעני מוח ישראלים